NATO KXDRning raketa sinovini gij-gijlash deb atadi

KXDR tomonidan o‘tkazilgan oxirgi ballistik raketa sinovi BMT Xavfsizlik kengashi qator rezolyutsiyalarining navbatdagi qo‘pol buzilishidir. Bu haqda NATO matbuot kotibi Oana Lungesku ma’lum qildi, deb yozadi “Gazeta.ru”.

Uning so‘zlariga ko‘ra, bu xalqaro xavfsizlik va tinchlikka tahdid soladi. “Ayni paytda gij-gijlash emas, deeskalatsiya (ko‘lamni kichraytirish, zaiflashtirish) kerak”, — dedi u.
NATO Pxenyanni o‘z xalqaro majburiyatlarini bajarishga va uning yadro dasturlari bilan bog‘liq har qanday turdagi faoliyatni tugatishga chaqirdi.